[{"text_idx": "#000000", "text": "Yr Wyddfa yw copa uchaf Eryri ac er fod sawl mynydd yn sefyll dros 3,000 troedfedd yn y Parc Cenedlaethol, nid oes un yn dod yn agos at boblogrwydd y mynydd enwog hwn."}, {"text_idx": "#000001", "text": "Mae\u2019r Wyddfa yn fynydd anodd i\u2019w ddringo. Nid ar chwarae bach y dylid mentro i\u2019r copa. Mae elfennau fel y tymhorau, eich lefel ffitrwydd, eich sgiliau mynydd, eich paratoadau cyn cychwyn a phoblogrwydd y mynydd i gyd yn cael effaith ar eich profiad o\u2019r Wyddfa."}, {"text_idx": "#000002", "text": "Canllaw ar ddewis llwybr addas i gyrraedd copa\u2019r Wyddfa."}, {"text_idx": "#000003", "text": "Y ffordd orau a mwyaf effeithiol o gyrraedd Yr Wyddfa."}, {"text_idx": "#000004", "text": "Deall yr ystyr tu o\u0302l i enw copa uchaf Cymru."}, {"text_idx": "#000005", "text": "Mae diffyg paratoi neu ddefnyddio offer anaddas yn un o\u2019r prif resymau pam fod teithiau i fyny\u2019r Wyddfa yn mynd o chwith. Cofiwch eich bod chi\u2019n dringo mynydd sydd dros 3,000 troedfedd o uchder a bod gofyn gwisgo\u2019n addas a chario\u2019r offer cywir i gyrraedd y copa yn ddiogel."}, {"text_idx": "#000006", "text": "Mae chwe phrif lwybr yn arwain at gopa\u2019r Wyddfa. Mae\u2019r rhain yn amrywio o rhwng 11km a 14.5km (taith lawn) a gallant gymryd unrhyw le rhwng 4 a 7 awr i\u2019w cwblhau yn dibynnu ar lefel ffitrwydd, profiad a\u2019r tywydd. Ymchwiliwch y llwybr cyn i chi ddechrau bob amser, gan wneud yn siw\u0302r bod gennych chi lefelau ffitrwydd digonol ar gyfer y ddringfa o\u2019ch blaen."}, {"text_idx": "#000007", "text": "Mae dringo\u2019r Wyddfa yn sicr yn heriol ac yn gofyn am lefel uchel o ffitrwydd. Ni ddylid cymryd mentro i\u2019r copa yn ysgafn. Dylai unrhyw un sy\u2019n mentro i\u2019r copa fod yn gyfforddus yn cerdded yn bell ac yn dringo ar lethrau serth, anwastad a chreigiog. Gall cynllunio a pharatoi eich taith gerdded yn ofalus, penderfynu ar y llwybr gorau i siwtio eich gallu a gwneud yn siw\u0302r eich bod yn mynd a\u0302\u2019r cit a\u2019r offer hanfodol gyda chi oll gyfrannu at eich profiad o\u2019r Wyddfa."}, {"text_idx": "#000008", "text": "Cofiwch hefyd fod dod yn o\u0302l lawr o\u2019r copa yn gallu bod yn anoddach na cherdded i\u2019r copa ei hun."}, {"text_idx": "#000009", "text": "Mae\u2019n gallu bod yn syniad da i geisio llwybr haws cyn dringo\u2019r Wyddfa. Mae llawer o lwybrau addas ar gael ar y wefan hon lle y gallwch brofi\u2019ch lefel ffitrwydd."}, {"text_idx": "#000010", "text": "Mae\u2019n dibynnu ar ba un o\u2019r chwe llwybr rydych chi am ei ddefnyddio i gyrraedd y copa. Mae maes parcio addas ar gychwyn pob llwybr. Fodd bynnag, mae meysydd parcio ar gyfer y llwybrau poblogaidd yn llewni\u2019n gyflym yn ystod adegau prysur y gwanwyn ar haf."}, {"text_idx": "#000011", "text": "Mae arwyddion mewn mannau lle mae llwybrau i\u2019r copa yn croesi ond ni ddylech ddibynnu ar rhain i gyrraedd y copa. Bydd angen i chi ddod i adnabod y llwybr cyn i chi ddechrau ar eich taith. Mae cyfarwyddiadau ar y wefan hon y gallwch chi eu dilyn ar hyd y llwybr. Dylech hefyd wybod sut i ddefnyddio map a chwmpawd i gyfeirio ar y mynydd."}, {"text_idx": "#000012", "text": "Na. Nid yw \u2018trainers\u2019 yn addas ar gyfer dringo\u2019r Wyddfa. Dylech wisgo esgidiau cerdded pwrpasol. Mae gan yr esgidiau hyn wadnau trwchus i warchod sodlau eich traed ac i sicrhau gafael da dan draed. Mae ymylon uchel esgidiau cerdded yn cefnogi eich phe\u0302r sy\u2019n lleihau\u2019r risg o droi eich phe\u0302r ar hyd y daith."}, {"text_idx": "#000013", "text": "Mae dringo\u2019r Wyddfa yn gallu bod yn berryg ac mae angen i bob unigolyn gymryd cyfrifoldeb dros ddiogelwch eu hunain. Hyd yn oed gyda\u2019r offer pwrpasol, mae llawer o beryglon sydd angen bod yn ymwybodol ohonynt. Un o\u2019r prif beryglon yw\u2019r tywydd. Gall tywydd ar y mynydd newid o fewn munudau. Cofiwch wirio\u2019r tywydd cyn cychwyn eich taith a chadw llygaid craff am unrhyw newidiadau yn ystod eich taith. Os yw amodau\u2019r tywydd yn mynd tu hwnt i\u2019ch gallu, dylech droi\u2019n o\u0302l ar unwaith."}, {"text_idx": "#000014", "text": "Yn ystod y gaeaf, gall rhan helaeth o gopa\u2019r Wyddfa fod wedi ei orchuddio ag eira. Wrth i eira gywasgu, mae\u2019n mynd yn hynod llithrig. Mae hi\u2019n amhosib cyrraedd y copa heb offer mynydda arbenigol yn ystod yr amgylchiadau hyn."}, {"text_idx": "#000015", "text": "Dros y gaeaf, bydd Awdurdod Parc Cenedlaethol Eryri yn cyhoeddi Adroddiad Amodau dan Draed dyddiol. Mae\u2019r adroddiad hwn yn cynnig gwybodaeth ar elfennau fel y tywydd ar Yr Wyddfa yn ogystal a\u0302 rhwystrau megis eira a rhew."}, {"text_idx": "#000016", "text": "Dylech alw 999 a gofyn am yr heddlu ac yna\u2019r wasanaeth Achub Mynydd. Byddant yn holi am eich:"}, {"text_idx": "#000019", "text": "Mae rhagor o wybodaeth am beth i\u2019w wneud mewn argyfwng ar y mynydd ar wefan Adventure Smart."}]